2020. gada 19. martā Rīkojums Nr. 117

Rīgā (prot. Nr. 16 8. §)

**Par iekārtu iegādi un dāvinājuma pieņemšanu attālināta mācību procesa nodrošināšanai ārkārtējās situācijas laikā**

1. Lai saistībā ar ārkārtējo situāciju, kas izsludināta visā valsts teritorijā koronavīrusa izraisītās slimības Covid-19 izplatības ierobežošanai (Ministru kabineta 2020. gada 12. marta rīkojums Nr. 103 "Par ārkārtējās situācijas izsludināšanu"), nodrošinātu attālinātam mācību procesam nepieciešamo iekārtu pieejamību pašvaldību vispārējās pamata un vidējās izglītības iestāžu izglītojamiem, atbalstīt Izglītības un zinātnes ministrijas priekšlikumu par:

1.1. 1133 viedtālruņu *Huawei P Smart 2019* iegādi no sabiedrības ar ierobežotu atbildību "LMT Retail & Logistics SIA" (vienotais reģistrācijas numurs 40103148504);

1.2. 1133 viedtālruņu *LG K40S* iegādi no sabiedrības ar ierobežotu atbildību "LMT Retail & Logistics SIA";

1.3. 2000 planšetu *Lenovo Tab4 8.0 LTE Black (TB-8504X)* iegādi no sabiedrības ar ierobežotu atbildību "BITE Latvija" (vienotais reģistrācijas numurs 40003742426).

2. Lai nodrošinātu šā rīkojuma 1. punktā minēto iekārtu iegādi 436 732 *euro* apmērā (tai skaitā 75 797 *euro* pievienotās vērtības nodokļa samaksu):

2.1. atbalstīt apropriācijas pārdali 2020. gadā no Izglītības un zinātnes ministrijas budžeta apakšprogrammas 01.07.00 "Dotācija brīvpusdienu nodrošināšanai 1., 2., 3. un 4. klases izglītojamiem" 233 572 *euro* apmērā uz budžeta apakšprogrammu 97.01.00 "Ministrijas centrālā aparāta darbības nodrošināšana";

2.2. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai 203 160 *euro*.

3. Atļaut Izglītības un zinātnes ministrijai pieņemt sabiedrības ar ierobežotu atbildību "BITE Latvija" dāvinājumu – 1000 planšetes *Lenovo Tab4 8.0 LTE Black (TB-8504X)* 121 000 *euro* vērtībā (ieskaitot pievienotās vērtības nodokļa daļu 21 000 *euro*).

4. Izglītības un zinātnes ministrijas valsts sekretāram parakstīt dāvinājuma līgumu par šā rīkojuma 3. punktā minētā dāvinājuma pieņemšanu.

5. Pēc šā rīkojuma 1. punktā minēto iekārtu iegādes un šā rīkojuma 3. punktā minēto iekārtu pieņemšanas dāvinājumā atļaut Izglītības un zinātnes ministrijai nodot iekārtas bez atlīdzības pašvaldību īpašumā, nenoskaidrojot citu publisku personu vai iestāžu vajadzības.

Ministru prezidents A. K. Kariņš

Izglītības un zinātnes ministre I. Šuplinska